Spletni seminar: Izvoz storitev v Veliko Britanijo
2021-05-27 09:00 - 13:00 (Europe/Ljubljana)
Novi trgovinski sporazum med Veliko Britanijo in EU prinaša konec obdobja negotovosti, kar pomeni tudi nove priložnosti na 66-milijonskemu trgu. Velika Britanija je znana po svoji enostavnosti poslovanja, fleksibilnosti, odprtosti za novosti in doseganju visoke dodane vrednosti blaga in storitev, je tudi izvrstna odskočna deska za vstop na globalne trge.
SPIRIT Slovenija, javna agencija v sodelovanju z Britansko-slovensko gospodarsko zbornico zato organizira dvodnevni spletni seminar z naslovom “Izvoz storitev v Veliko Britanijo”, ki je namenjen storitvenim podjetjem, ki so že prisotna na trgu VB, tja izvažajo ali si tega želijo.
Seminar bo potekal 20. in 27. maja med 9. in 13. uro preko spletne platforme Zoom.
Prijave za udeležbo na spletnem seminarju zbirajo na tej povezavi do ponedeljka, 17. maja 2021.
Udeležba na seminarju je brezplačna in omejena na 25 udeležencev iz mikro, malih in srednje velikih slovenskih podjetij. V primeru prevelikega števila prijavljenih bodo imela prednost podjetja, ki že izvažajo v tujino ter podjetja z boljšo bonitetno oceno.
Predavanja in delavnice bodo v celoti potekali v angleškem jeziku.
Za dodatne informacije obiščite https://www.izvoznookno.si/aktualno/izvoz-storitev-v-veliko-britanijo-spletni-seminar-/.
